دونیانین ان یاشلی انسانی حساب ائدیله‌ن  ژاپنلو قادین تاناکا کانه‌نین ۱۱۹ یاشی تامام اولور.
۲۰۱۹.جو ایلین مارس آیین‌دا گینس رکوردلاری طرفین‌دن "دونیانین ان یاشلی اینسانی" عنوانی وئریلن تاناکا دونن ۱۱۹ یاشینی قوتلادی.
فوکووکا ایالتین‌ده‌کی بیر باخیم ائوین‌ده یاشایان تاناکانین میمیکلری ایله باخیم ائوی چالیشانلاری ایله ارتباط قوردوغو بیلدیریلیر.
تاناکانین سایی پازللری، شکلات و گازلی ایچه‌جکلری چوخ سئودیگی بیلدیریلیر.
۲ ژانویه ۱۹۰۳.جو ایلده ۹ اوشاغین ۷.جی‌سی اولاراق دونیایا گلن و ۱۹ یاشین‌دا عائله قوران تاناکانین اری و اوغلو ۱۹۳۷.جی ایلده ایکینجی چین-ژاپن ساواشیندا جبهه‌یه گؤندریلدی.
تاناکادان اؤنجه دونیانین ان یاشلی اینسانی ۲۰۱۸.جی ایلین جولای آییندا ۱۱۷ یاشین‌دا وفات ائد‌ن ژاپن قادین چیو میاکو ایدی.
گینس رکوردلار کیتابینا گؤره، دونیانین ان اوزون ساغ قالانی ۱۹۹۷.جی ایلده ۱۲۲ یاشین‌دا وفات ائد‌ن فران‌سیز قادین ژان لوئیز کالمان‌دیر.
